1.9.2023
SK
Úradný vestník Európskej únie
L 216/7
PRÍLOHA
„PRÍLOHA
Zoznam zmiešaných výrobkov oslobodených od úradných kontrol na hraničných kontrolných staniciach (článok 3)
V tomto zozname sa stanovujú zmiešané výrobky podľa kombinovanej nomenklatúry používanej v Únii, ktoré nemusia podliehať úradným kontrolám na hraničných kontrolných staniciach.
Poznámky k tabuľke: Stĺpec 1 – číselný znak KN V tomto stĺpci sa uvádza číselný znak KN.
Kombinovaná nomenklatúra zavedená nariadením (EHS) č. 2658/87 je založená na harmonizovanom systéme opisu a číselného označovania tovaru (ďalej len „harmonizovaný systém“) vypracovanom Svetovou colnou organizáciou a schválenom rozhodnutím Rady 87/369/EHS (1).
KN preberá položky a podpoložky harmonizovaného systému zložené zo šiestich číslic.
Siedmy a ôsmy znak označuje podpoložky kombinovanej nomenklatúry.
V prípade, že sa používa číselný znak pozostávajúci zo štyroch, šiestich alebo ôsmich číslic, ktorý nie je označený výrazom „ex“, a pokiaľ nie je stanovené inak, na úradné kontroly na hraničných kontrolných staniciach sa nemusia predložiť zmiešané výrobky, ktorých číselný znak začína týmito štyrmi, šiestimi alebo ôsmimi číslicami alebo z neho pozostáva.
Ak sú živočíšne produkty obsiahnuté len v určitých špecifikovaných zmiešaných výrobkoch patriacich pod niektorý štvormiestny, šesťmiestny alebo osemmiestny číselný znak, pričom v KN neexistuje žiadne ďalšie osobitné členenie pod týmto číselným znakom, tento číselný znak sa označí výrazom „ex“.
Napríklad v prípade „ex 2001 90 65“ sa kontroly na hraničných kontrolných staniciach nevyžadujú pri výrobkoch uvedených v stĺpci 2.
Stĺpec 2 – vysvetlenia V tomto stĺpci sa uvádzajú podrobnosti o zmiešaných výrobkoch, ktoré sú oslobodené od úradných kontrol na hraničných kontrolných staniciach.
Číselné znaky KN
Vysvetlenia
1.
2.
1704, ex 1806
cukrovinky (vrátane sladkostí) a biela čokoláda neobsahujúca kakao a cukrovinky (vrátane sladkostí), čokoláda a ostatné potravinové prípravky, nátierky a prípravky na výrobu nápojov obsahujúce kakao, ktoré spĺňajú požiadavky článku 3 ods.
1 písm.
a)
ex 1902 19, ex 1902 30, ex 1902 40
cestoviny, rezance a kuskus, ktoré spĺňajú požiadavky článku 3 ods.
1 písm.
a)
ex 1904 10, ex 1904 20, ex 1904 90
pripravené potraviny získané napučaním alebo pražením obilnín alebo obilných výrobkov, pripravené potraviny získané z nepražených obilných vločiek alebo zo zmesí nepražených obilných vločiek a pražených obilných vločiek alebo napučaných obilnín, ktoré spĺňajú požiadavky článku 3 ods.
1 písm. a), (napr. raňajkové cereálie, müsli, granola) pripravené potraviny získané z ryže a iných obilnín, ktoré spĺňajú požiadavky článku 3 ods.
1 písm.
a)
ex 1905 10, ex 1905 20, ex 1905 31, ex 1905 32, ex 1905 40, ex 1905 90
chlieb, koláče, pripravené pečivo, sušienky (vrátane krekrov), wafle a oblátky, sucháre, opekaný chlieb a podobné opekané výrobky a lupienky a čipsy, ktoré spĺňajú požiadavky článku 3 ods.
1 písm.
a)
(1) Rozhodnutie Rady 87/369/EHS zo 7. apríla 1987, ktoré sa týka uzavretia Medzinárodného dohovoru o harmonizovanom systéme opisu a číselného označovania tovaru a protokolu o jeho zmene a doplnkoch (Ú. v. ES L 198, 20.7.1987, s. 1).